钦定古今图书集成/明伦汇编/氏族典/第080卷 > 吴安
## 钦定古今图书集成/明伦汇编/氏族典/第080卷 > 吴安

按《明外史吴安传》：“安，丹徒人。父彦名，有女入侍宣宗
于东宫，生景帝。宣德三年，册为贤妃。时彦名已卒，授
安锦衣卫百户。景帝嗣位，尊妃为皇太后，安进本卫
指挥使，屡迁前府左都督。弟信亦屡擢都督佥事。景
泰七年，加恩舅氏，封安安平伯。信早亡，官其弟敬为
南京前军左都督。英宗复辟，太后复称贤妃，降安为”
府军前卫指挥佥事，敬及其群从南京锦衣卫指挥
佥事智、府军前卫指挥同知喜、山、指挥佥事广、林锦
衣卫千户诚，俱革职原籍闲住。寻命安为锦衣卫指
挥使，子孙世袭。